PMIndiaData/PMIndiaSum huggingface dataset:
بھوٹان کے وزیراعظم  کے ہندستان   کے  سرکاری دورے کے دوران وزیراعظم  کا پریس بیان

عزت مآب ، وزیراعظم لوٹے شیرنگ بھوٹان سے یہاں آئے سبھی مہمانان خصوصی دوستو! یہ برس ہندستان اور بھوٹان کے سیاسی تعلقات کے گولڈن جوبلی کا سال ہے۔ اس تاریخی اور مبارک سال میں وزیراعظم ڈاکٹر لوٹے کا ہندستا ن میں دل سے خیر مقدم کرنا میرے لئےواقعی بہت خوشی کی بات ہے ۔ بھوٹان میں اس سال تیسرے عام انتخابات کے کامیابی کے ساتھ انعقاد کے لئے بھوٹان حکومت اور بھوٹان کے عوام، دونوں کا میں تہہ دل سے خیر مقدم کرتا ہوں۔ ان انتخابات میں کامیابی کے لئے وزیراعظم ڈاکٹر لوٹے کو میری جانب سے بہت بہت مبارک باد اور نیک خواہشات۔ مجھے یقین ہے کہ ان کی قیادت میں بھوٹان کامیابی اور خوشحالی کی راہ پر ترقی کرتا رہے گا۔ دوستو! وزیراعظم ڈاکٹر لوٹے نے بھوٹان کے لئے اپنے ‘‘نیرونگ دی گیپ ’’نظریے کے بارے میں مجھے تفصیلی معلومات فراہم کرائی۔ میں ان کے نظریہ کی تعریف تو کرتا ہی ہوں ، مجھے اس لئے بھی بہت خوشی ہے کہ ان کا یہ نظریہ میرے ‘‘سب کا ساتھ ، سب کا وکاس’’ کے وژن سے میل کھاتا ہے۔ میں نے وزیراعظم کو یقین دلایا ہے کہ بھوٹان کی ترقی میں ہندستان ہمیشہ کی طرح ایک بھروسے مند دوست اور ساجھے دار کا کردار نبھاتا رہے گا۔ بھوٹان کے 12 ویں پانچ سالہ منصوبے میں ہندستان چار ہزار، پانچ سو کروڑ روپے کا تعاون دے گا۔ یہ تعاون بھوٹان کی ضروریات اور ترجیحات کے عین مطابق ہوگا۔ دوستو! بھارت اور بھوٹان کے باہمی تعاون کی طویل تاریخ میں ہائیڈرو پروجیکٹ میں تعاون کا ایک اہم حصہ رہا ہے۔ آج ہم نے اس اہم شعبے کے سبھی متعلقہ پروجیکٹوں میں اپنے باہمی اشتراک و تعاون کا جائزہ لیا ہے۔ یہ خوشی کی بات ہے کہ مانگ -دیچھو پروجیکٹ پر کام جلد ہی پورا ہونے والا ہے۔ اس پروجیکٹ کے ٹیرف پر بھی اتفاق رائے ہوگیا ہے۔ دیگر پروجیکٹوں پر بھی کام اطمینان بخش طریقے سے چل رہا ہے اور ہم دونوں سبھی پروجیکٹوں کو مزید رفتار دینا چاہتے ہیں۔ ہمارے باہمی تعاون میں ایک نیاباب خلائی سائنس کا بھی ہے۔ مجھے خوشی ہے کہ ساؤتھ ایشیا سٹیلائٹ سے فائدہ اٹھانے کے لئے اسرو کے ذریعہ بھوٹان میں بنایا جارہا گراؤنڈ اسٹیشن بھی جلد ہی تیار ہونے والا ہے۔ اس پروجیکٹ کے مکمل ہونے سے بھوٹان کے دور دراز علاقوں میں بھی موسم کی جانکاری ، ٹیلی میڈیسن اور قدرتی آفات کی صورت میں ریلیف فراہم کرانے جیسے کاموں میں مدد ملے گی۔ دوستو! آج وزیراعظم ڈاکٹر لوٹے نے مجھے ایک خوشخبری بھی دی ہے۔ بھوٹان سرکار نے جلد ہی روپے کارڈز کو شروع کرنے کا فیصلہ لیا ہے۔ اس فیصلے کے لئے میں آپ کا تہہ دل سے شکریہ ادا کرتا ہوں۔ مجھے یقین ہے کہ دونوں ملکوں کے درمیان عوام سے عوام کے تعلقات مزید مستحکم ہوں گے۔ عزت مآب آپ نے اپنے پہلے بیرون ملک کے دورے کے لئے بھارت کا انتخاب کیا اور چار برس پہلے وزیراعظم بننے کے بعد میں نے بھی اپنا پہلا بیرون ملک کا دورہ بھوٹان کا ہی کیا تھا۔ ایک دوسرے کے ساتھ باہمی تعاون کو مضبوط کرنے کے لئے ، ترقی کی راہ پر قدم سے قدم ملا کر آگے بڑھنے کے لئے ہمارے مشترکہ عہد کا یہ عکاس ہے۔ مجھے یقین ہے کہ بھارت کا آپ کا یہ دورہ ہمارے تعلقات کو ایک نئی رفتار فراہم کرنے میں کامیاب ہوگا۔ انہیں الفاظ کے ساتھ ایک بار پھر میں ہندستان میں آپ کا اور آپ کے وفد کا دل سے استقبال کرتا ہوں۔ شکریہ! تاشی دیلیگ ! ۔۔۔۔۔۔۔۔۔۔۔
وزیراعظم نے آچاریہ کرپلای کی جینتی پرانھیں یاد کیا

نئی دہلی ،11نومبر:وزیراعظم ، جناب نریندرمودی ے آچاریہ کرپلانی کو بھارت کی جدوجہد آزادی میں ان کے گراں قدر تعاون کے لئے یاد کیا۔ ٓج آچاریہ کرپلانی کی جینتی پروزیراعظم نے ہمارے ملک کے لئے ان کے عظیم ویژن اورماحولیات اورآب وہوا کے تحفظ اورسماجی طورپربااختیار بنانے کے تئیں ان کے تعاون کے لئے ان کی ستائش کی۔ وزیراعظم نے ٹویٹ کیا: ‘‘آچاریہ کرپلانی ، باپوکی قیادت میں بھارت کی جدوجہد آزادی میں پیش پیش رہے تھے ۔ ہمارے ملک کے لئے ان کا ایک عظیم ویژن تھا اور انھوں نے ایک رکن پارلیمنٹ کی حیثیت سے اسے پوراکرنے کےلئے بہت کام کیا۔ انھوں نے آب وہوا کے تحفظ اور سماجی طورپر بااختیار بنانے کے لئے گراں قدرتعاون کیا۔ ان کی جینتی پرانھیں یادکرتے ہیں ۔
وزیراعظم نے  لوگوں سے نموایپ پر 25 ستمبر 2022 کے من کی بات پر مبنی کوئز میں حصہ لینے کےلئے کہا

وزیراعظم جناب نریندر مودی نے لوگوں سے نموایپ پر 25 ستمبر 2022 کے من کی بات پر مبنی کوئز میں حصہ لینے کےلئے کہا ہے۔ جناب مودی نے یہ بھی بتایا ہے کہ اس بار کے من کی بات پروگرام میں جنگلی حیات سے ماحولیات تک اور ثقافت سے ہندوستان کی گراں مایہ تاریخ تک بہت سے موضوعات کااحاطہ کیا گیا ہے ۔ وزیراعظم نے ٹویٹ کیا : ’’حالیہ من کی بات پروگرام میں ہم نے جنگلی حیات سے ماحولیات اور ثقافت سے ہندوستان کی گراں مایہ تاریخ تک بہت سے موضوعات کا احاطہ کیا ہے ۔ نموایپ پر ایک بہت دلچسپ کوئز پروگرام موجود ہے ، جس میں حصہ لینے کے لئے میں آپ لوگوں سے پرزور اپیل کرتاہو ں ‘‘۔
وزیراعظم 25 نومبر کو یونیورسٹی آف لکھنؤ کے صد سالہ یوم تاسیس کی تقریبات میں شرکت کریں گے

نئی دلی، 23/ نومبر 2020: وزیراعظم 25 نومبر کو شام ساڑھے پانچ بجے یونیورسٹی آف لکھنؤ کے صد سالہ یوم تاسیس کی تقریبات میں ویڈیو کانفرنسنگ کے ذریعے شرکت کریں گے۔ یہ یونیورسٹی 1920 میں قائم کی گئی تھی اور یہ اپنا 100واں یوم تاسیس منارہی ہے۔ وزیراعظم اس موقع پر یونیورسٹی کے صد سالہ یادگاری سکے کی نقاب کشائی کریں گے۔ وہ اس تقریب کے دوران انڈیا پوسٹ کی طرف سے جاری کیے گئے ایک خصوصی یادگاری ڈاک ٹکٹ اور اس کے خصوصی کوور کا بھی اجرا کریں گے۔ مرکزی وزیر دفاع، اترپردیش کی گورنر اور وزیراعلی بھی اس موقع پر موجود ہوں گے۔
وزیراعظم نے ویڈیو کانفرنسنگ کے ذریعے کرناٹک کے تمکرو میں یوتھ کنویشن سے خطاب کیا

نئیدہلی۔04 مارچ، 2018 ؛ وزیراعظم جناب نریندر مودی نے کرناٹک کے تمکرو میں نوجوانوں کی طاقت : جدید ہندوستان کے لیے ایک ویژن کے موضوع پر نوجوانوں کے ریاستی سطح کے کنویشن سے ویڈیو کانفرنسنگ کے ذریعہ خطاب کیا۔ تمکرو میں کنونشن کا انعقاد تمکرو میں رام کرشن وویکانند آشرم کی سلور جوبلی تقریبات کے موقع پر سوامی وویکانند کے شکاگو خطاب کی 125 ویں سالگرہ منانے کے لیے کیا گیا ہے۔ ساتھ ہی شسٹر نویدیتا کی 150ویں سالگرہ منانے کے لیے بھی کیا گیا ہے۔ وزیراعظم نے کہا کہ وہ نوجوانوں سے ملنے کی ہر ممکن کوشش کر رہے ہیں تاکہ ان کی امیدوں اور خواہشات کو جان سکیں اور ان کے مطابق کام کر سکیں۔ انہوں نے کہا کہ آج کی تقریبات کی توجہ کا مرکز سوامی وویکانند ہیں۔ انہوں نے کہا کہ جدوجہد آزادی کے دوران مختلف سطحوں پر ایک ہی عزم آزادی حاصل کرنا تھا ، وزیراعظم نے کہا کہ گزشتہ چار برسوں میں حکومت نے شمال مشرق کی جذباتی ارتباط کے لیے عہدبستگی ظاہر کی ہے اور اس میں کامیابی حاصل کی ہے۔ انہوں نے کہا کہارتباط سے ہی بنیاد پرستی سے نمٹا جا سکتا ہے۔ انہوں نے نوجوانوں سے گزارش کی کہ وہ عہد کریں کہ اس کے حصول کے اپنے آپ کو وقف کریں کے، انہوں نے کہا کہ نوجوان ملک کی تعمیر میں اپنی توانائی وقف کر سکتے ہیں۔ اس تناظر میں وزیر اعظم نے مدرا یوجنا کے بارے میں بات کی۔ ساتھ ہی خود روزگار اور ہنرمندی کے فروغ کی بات کی۔ وزیر اعظم نے کہا کہ آج نوجوان بہتر حال اور مستقبل کے لیے ماضی سے سیکھنے کے خواہش رکھتے ہیں۔ ۔۔۔۔۔۔۔۔۔۔۔۔۔۔۔۔۔۔۔۔۔
وزیر اعظم نے بھگوان برسا منڈا کے یوم پیدائش کے موقع پر انہیں خراج عقیدت پیش کیا

وزیر اعظم جناب نریندر مودی نے بھگوان برسا منڈا کے یوم پیدائش کے موقع پر انہیں خراج عقیدت پیش کیا۔ وزیر اعظم نے کہا، ’’بھگوان برسامنڈا جی کو ان کے یوم پیدائش کے موقع پر سینکڑوں سلام۔ وہ غریبوں کے سچے مسیحا تھے، جنہوں نے مظلومین اور محرومین کی فلاح کے لئے زندگی بھر جدوجہد کی۔ تحریک آزادی میں ان کا تعاون اور سماجی فلاح و بہبود کے لئے ان کے ذریعہ کی گئیں کوششیں اہل وطن کو ہمیشہ ترغیب فراہم کرتی رہیں گی۔‘‘
وزیر اعظم نے انشو ملک کو دولت مشترکہ کھیل  2022 میں 57 کلوگرام ریسلنگ میں چاندی کا تمغہ جیتنے پر مبارکباد دی

وزیر اعظم جناب نریندر مودی نے انشو ملک کو دولت مشترکہ کھیل 2022 میں 57 کلوگرام ریسلنگ میں چاندی کا تمغہ جیتنے پر مبارکباد دی ہے۔ وزیر اعظم نے ٹویٹ کیا؛ “انشو ملک کو ریسلنگ میں چاندی کا تمغہ جیتنے پر اور ان کی سالگرہ پر بھی بہت بہت مبارکباد۔ ان کے آئندہ کھیل کے کامیاب سفر کے لیے میری نیک خواہشات۔ کھیلوں کے تئیں اس کا جذبہ بہت سے آنے والے ایتھلیٹس کی حوصلہ افزائی کرتا ہے‘‘۔ ۔۔۔۔۔۔۔۔۔۔۔ ش ح۔ا گ ۔ن ا۔
بنگالی پلے بیک گلوکار ہ گیتاشری سندھیا مکھوپادھیائےکے انتقال  پر وزیر اعظم کی طرف سے  تعزیت

وزیر اعظم جناب نریندر مودی نے بنگالی پلے بیک گلوکارہ گیتا شری سندھیا مکھوپادھیائے کے انتقال پر گہرے رنج وغم کا اظہار کیا ہے۔ وزیراعظم نے سلسلے وار ٹویٹ پیغامات میں کہا: ‘‘گیتا شری سندھیا مکھوپادھیائے جی کے انتقال سے ہمیں انتہائی دکھ ہوا ہے ۔ ہماری ثقافتی دنیا، کافی محروم ہوگئی ہے۔ ان کے سریلے گیت، آنے والی نسلوں کو محظوظ کرتے رہیں گے۔ دکھ کی اس گھڑی میں میری ہمدردیاں ان کے کنبے اور پرستاروں کے ساتھ ہیں۔’’
وزیر ا عظم نے عوام کو دیوالی کی مبارکباد دی ہے

نئی دہلی،14 نومبر ، وزیر اعظم جناب نریندر مودی نے لوگوں کو دیوالی کے موقع پر مبارکباد دی ہے۔ وزیر اعظم نے کہا ہے ’’سبھی ہم وطنوں کو دیپاولی کی پرخلوص مبارکباد۔ ہر ایک کو دیوالی کی مبارکباد۔ خدا کرے یہ تہوار مزید روشنی اور خوشی لائے۔ خدا کرے ہر شخص خوشحال اور صحت مند رہے‘‘۔
وزیر اعظم نے پیرا ٹیبل ٹینس میں باوقار گولڈ میڈل جیتنے کے لیے بھاوینا پٹیل کے لیے نیک خواہشات کا اظہار کیا

وزیر اعظم جناب نریندر مودی نے برمنگھم دولت مشترکہ کھیل 2022 میں پیرا ٹیبل ٹینس میں باوقار گولڈ میڈل جیتنے پر بھاوینا پٹیل کے لئے نیک خواہشات کا اظہار کیا ہے۔ وزیراعظم نے کہا؛ ’’نمایاں مقام حاصل کرنے والی @BhavinaOfficial نے ہمیں فخر کرنے کا ایک اور موقع فراہم کیا ہے! انہوں نے پیرا ٹیبل ٹینس میں باوقار گولڈ میڈل جیتا ہے، جوکہ دولت مشترکہ کھیلوں میں ان کا پہلامیڈل ہے۔ مجھے امید ہے کہ ان کی کامیابیاں ہندوستان کے نوجوانوں کو ٹیبل ٹینس کو اختیار کرنے کی ترغیب دیں گی۔ میں بھاوینا کی آئندہ کوششوں کے لئے نیک خواہشات کا اظہار کرتا ہوں‘‘۔
وزیر اعظم نے تھیور جینتی کے موقع پر پاسمپون متھرا ملنگا تھیور کے ذریعہ پیش کیے گئے تعاون کو یاد کیا

نئی دہلی، 30 اکتوبر 2021: وزیر اعظم جناب نریندر مودی نے تھیور جینتی کے موقع پر مشہور و معروف پاسمپون متھرا ملنگا تھیور کے ذریعہ پیش کیے گئے زبردست تعاون کو یاد کیا۔ ایک ٹوئیٹ میں، وزیر اعظم نے کہا؛ ’’تھیور جینتی کے خاص موقع پر، میں مشہور و معروف پاسمپون متھراملنگا تھیور کے ذریعہ پیش کیے گئے زبردست تعاون کو یاد کرتا ہوں۔ اس ازحد بہادر اور رحم دل شخصیت نے اپنی زندگی عوامی فلاح و بہبود اور سماجی انصاف کے لئے وقف کر دی۔ انہوں نے کاشتکاروں اور مزدوروں کی فلاح و بہبود کے لئے متعدد کوششیں کیں۔‘‘
وزیراعظم نے  سابق وزیر اعظم چندر شیکھر جی کو ان کے یوم پیدائش پر خراج عقیدت پیش کیا

وزیراعظم جناب نریندر مودی نے ملک کے سابق وزیراعظم چندر شیکھر جی کو ان کے یوم پیدائش پر خراج عقیدت پیش کیا ہے۔ جناب مودی نے کہا کہ چندر شیکھر جی ایک بلند پایہ شخصیت تھے، جن کی جمہوری اقدار سے عہد بستگی اور غریبی کے خاتمے کے لئے ان کی کوششوں کی بڑے پیمانے پر سراہنا کی جاتی تھی۔ اپنے ایک ٹوئیٹ میں وزیراعظم نے کہا: ’’چندر شیکھر جی ایک بلند پایہ شخصیت تھے، جن کی جمہوری اقدار کے لئے عہد بستگی اور غریبی دور کرنے کی ان کی کوششوں کی وسیع پیمانے پر سراہنا کی جاتی تھی۔ انھوں نے ہمیشہ دبے کچلے اور پسماندہ لوگوں کی فلاح و بہبود کے لئے کام کیا۔ ان کے یوم پیدائش پر انہیں خراج عقیدت۔‘‘
وزیر اعظم 19 دسمبر کو ایسوچیم فاؤنڈیشن ویک 2020 میں کلیدی خطبہ پیش کریں گے

وزیر اعظم جناب نریندر مودی 19 دسمبر کو صبح ساڑھے بجے ویڈیو کانفرنسنگ کے توسط سے ایسوچیم فاؤنڈیشن ویک 2020 میں کلیدی خطبہ پیش کریں گے۔ وزیر اعظم ’ایسوچیم انٹرپرائز آف دی سینچری ایوارڈ‘ جناب رتن ٹاٹا کو پیش کریں گے، جو یہ ایوارڈ ٹاٹا گروپ کی جانب سے حاصل کریں گے۔ ایسوچیم کے بارے میں ایسوچیم بھارت کے تمام خطوں کی نمائندگی کرنے والے پرموٹر چیمبرس کے ذریعہ 1920 میں قائم کیا گیا۔ 400 سے زائد چیمبرس اور ٹریڈ ایسو سی ایشنز کا حامل اور پورے بھارت میں 4.5 لاکھ سے زائد اراکین کو خدمات فراہم کرانے والا ایسوچیم بھارتی صنعت کے لئے علم کے سرچشمہ کے طور پر ابھرا ہے۔
قومی تعلیمی پالیسی پر گورنروں کی کانفرنس  کے افتتاحی اجلاس سے وزیر اعظم کا خطاب

نئی دہلی، 07 ستمبر 2020- وزیراعظم جناب نریندر مودی نے قومی تعلیمی پالیسی پر گورنروں کی کانفرنس سے افتتاحی اجلاس سے خطاب کیا۔اس کانفرنس میں صدرجمہوریہ ہند بھی موجود تھے اور مختلف ریاستوں ، مرکزکے زیرانتظا م علاقوں کے گورنروں اور لیفٹیننٹ گورنروں نیز تمام ریاستی یونیورسٹیوں کے وائس چانسلروں نے شرکت کی ۔ اس موقع پر خطاب کرتے ہوئے وزیر اعظم نے کہا کہ تعلیمی پالیسی اور تعلیمی نظام ملک کی توقعات کو پورا کرنے کے اہم ذرائع ہیں۔ وزیراعظم نے کہا کہ حالانکہ تعلیم کی ذمہ داری مرکز،ریاستی اور مقامی سطح کی سرکاروں پر عائد ہوتی ہے لیکن پالیسی سازی میں ان کا عمل دخل کم سے کم ہونا چاہئے۔انہوں نے کہا کہ تعلیمی پالیسی کا تعلق اور اس کا جامع پن اس وقت بڑھے گا جب زیادہ سےزیادہ اساتذہ ، والدین اور طلبا اس کے ساتھ منسلک ہوں گے۔انہوں نے مزیدکہا کہ ایجوکیشن کی نئی پالیسی کا مسودہ ملک کے شہروں اور گاؤوںمیں رہنے والے لاکھوں لوگوں اور تعلیمی شعبے سے تعلق رکھنے والوں سے موصول اطلاعات واعدادوشمار کے بعدوضع کی گئی تھی۔انہوں نے کہا کہ اب ٹیچروں اور تعلیم دانوںسمیت ہر ایک اس پالیسی کے تئیں یکساں ذمہ داری رکھتا ہے۔ وزیراعظم نے کہا کہ ہمہ جہتی طورپراس پالیسی کو قبول کیا گیا ہے اور یہ محسوس کیا جارہا ہے کہ اصلاحات کو سابقہ تعلیمی پالیسی میں ہی متعارف کرادینا چاہئے تھا۔ انہوں نے ستائش کی کہ پالیسی پر ایک صحت مند بحث ومباحثہ ہورہا ہے اور یہ ضروری بھی ہے کیونکہ قومی تعلیمی پالیسی نہ صرف تعلیمی نظام میں اصلاحات کرنے کے لئے ہے بلکہ اکیسویں صدی کے ہندوستان کے سماجی اور اقتصادی تانے بانے کو ایک نئی سمت بھی فراہم کرنے کے لئے ہے۔انہوں نے کہا کہ پالیسی کا مقصدبھارت کو خود کفیل یا آتم نربھر بنانا ہے ۔ وزیراعظم نے کہا کہ پالیسی کا مقصد تیزی کے ساتھ بدلتے ہوئے حالات کے تناظر میں نوجوانوں کو مستقبل کے لئے تیار کرنا ہے۔ انہوں نے کہا کہ یہ پالیسی مستقبل کی ضروریات کے مطابق ملک کے نوجوان کو معلومات اور مہارت، دونوںمحاذوں پر ،تیار کرنے کے لئے ڈیزائن کی گئی ہے۔ انہوں نے مزیدکہا کہ نئی تعلیمی پالیسی پڑھنے کے بجائے سیکھنے پر توجہ مرکوز کرتی ہے اور نصاب سے کہیں آگے بڑھ جاتی ہے نیز تنقیدی سوچ پر زور دیتی ہے۔ انہوں نے کہا کہ اس میں عوامل کے مقابلے میں جذبات ،عملیت ، کارکردگی پر زیادہ زور دیا گیا ہے۔ انہوں نے کہا کہ نئی تعلیمی پالیسی سیکھنے کے نتائج اور اساتذہ کی تربیت نیز ہرایک طالب علم کو بااختیار بنانے پر توجہ مرکوزکرتی ہے۔ انہوں نے کہا کہ نئی تعلیمی پالیسی کا مقصد اکیسویں صدی میں ہندوستان کو ایک معلوماتی معیشت بنانا ہے ۔انہوں نے مزید کہا کہ نئی تعلیمی ہندوستان میں اعلیٰ بین الاقوامی یونیورسٹیوں کے بیرون ملک کیمپسوں کی بھی اجازت دیتی ہے جو کہ برین ڈرین کے معاملے پر توجہ دے گی ۔ وزیراعظم نے کہا کہ اب ملک میں یہ کوشش جاری ہے کہ کس طرح نئی پالیسی کو نافذکیا جائے ۔ انہوں نے مزیدکہا کہ تمام زمروں کی تجاویز کو کھلے ذہن کے ساتھ سنا جارہا ہے تاکہ تمام شکوک و شبہات کودور کیا جاسکے ۔انہوں نے کہا کہ یہ تعلیمی پالیسی سرکار کی تعلیمی پالیسی نہیں ہے بلکہ ملک کی تعلیمی پالیسی ہے۔ وزیراعظم نے کہا کہ قومی تعلیمی پالیسی تیزی سے تبدیل ہوتے ہوئے وقت کے لئے راہ ہموار کرتی ہے۔انہوں نے کہا کہ تکنالوجی علاقائی اور سماجی عد م توازن پرتوجہ مرکوز کرنے کے لئے ایک میدان عمل فراہم کررہی ہے اور تعلیم پر اس کا گہرا اثر ہے۔ انہوں نے کہا کہ اعلیٰ تعلیم ،بشمول اکیڈمک ، تکنیکی ، پیشہ ورانہ تعلیم وغیرہ کے ہر پہلو پرکوششیں کی جارہی ہیں۔ وزیراعظم نے قومی تعلیمی پالیسی 2020 کو پورے جذبے اور جوش وخروش کے ساتھ نافذکرنے پرزور دیا ہے۔
وزیر اعظم نے لوگوں کو نوراتری کے پہلے دن مبارکباد دی ہے

نئی دہلی،17 اکتوبر وزیر اعظم جناب نریندر مودی نے لوگوں کو نوراتری کی شروعات کے موقع پر مبارکباد دی ہے۔ وزیر اعظم نے کہا ہے کہ’’نوراتری کے پہلے دن ماں شیلپتری کو پرنام- ان کی دعاؤوں سے ہمارا کرۂ ارض محفوظ، صحت مند اور خوشحال رہے۔ ایشور کرے ان کی دعاؤں سے ہمیں غریبوں اور پسماندہ لوگوں کی زندگی میں مثبت تبدیلی لانے کے لیے طاقت حاصل ہو‘‘۔
نواکھئی جوہر کے موقع پر اڈیشہ کے عوام کو وزیر اعظم کی مبارکباد

نئی دہلی۔26/اگست؛ وزیراعظم جناب نریندر مودی نے نواکھئی جوہر کے موقع پر اڈیشہ کے عوام کو مبارکباد پیش کی ہے وزیر اعظم نے نواکھئی تہوار کے موقع پر اڈیشہ کے عوام کے ساتھ نیک خواہشات کا اظہار کیا۔ انہوں نے کہا کہ یہ تہوار ہر ایک کی زندگی میں خوشیاں اور خوشحالی لائے اس کے لیے میں دعاء گو ہوں۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح( ,
وزیر اعظم مودی 14 نومبر کو تری پورہ کے 1.47 لاکھ سے زائد مستفیدین کو پی ایم اے وائی۔ جی کی پہلی قسط منتقل کریں گے

نئی دہلی، 13 نومبر 2021: وزیر اعظم جناب نریندر مودی 14 نومبر کو دوپہر ایک بجے، ویڈیو کانفرنسنگ کے توسط سے تری پورہ کے 1.47 لاکھ سے زائد مستفیدین کو پردھان منتری آواس یوجنا۔ گرامین (پی ایم اے وائی۔ جی) کی پہلی قسط منتقل کریں گے۔ اس موقع پر مستفیدین کے کھاتوں میں راست طور پر 700 کروڑ روپئے سے زائد منتقل کیے جائیں گے۔ تری پورہ کی منفرد جغرافیائی موسمیاتی صورتحال کو مدنظر رکھتے ہوئے ، وزیر اعظم کی مداخلت کے بعد ، خصوصی طور پر اس ریاست کے لیے ’کچے‘ مکان کی تعریف تبدیل کی گئی ، جس کے نتیجے میں ’کچے‘ مکانات میں رہنے والی ایک بڑی آبادی کو ’پختہ‘ مکان بنوانے میں مدد حاصل ہوگی۔ دیہی ترقیات کےمرکزی وزیر اور تری پورہ کے وزیر اعلیٰ بھی اس تقریب کے دوران موجود رہیں گے۔
وزیر اعظم نے آئی سی سی ٹی 20 میچ میں جیت حاصل کرنے پر ہندوستانی کرکٹ ٹیم کو مبارکباد دی

وزیر اعظم جناب نریندر مودی نے ہندوستانی کرکٹ ٹیم کو آئی سی سی ٹی 20 میچ میں پاکستان کے خلاف سخت مقابلے میں شاندار جیت حاصل کرنے پر مبارکباد دی۔ وزیر اعظم نے ٹوئٹ کیا: ’’ہندوستانی ٹیم نے سخت مقابلے میں ایک شاندار جیت حاصل کی! آج کی بہترین کارکردگی کے لیے ٹیم کو مبارکباد۔ ایک بے جوڑ پاری کے لیے @imVkohli کو خصوصی طور پر مبارکباد، جس میں انہوں نے قابل ذکر پختگی کا مظاہرہ کیا۔ آگے کے میچوں کے لیے نیک خواہشات۔‘‘
مرکزی کابینہ نے پرگتی میدان میں ایک پانچ ستارہ ہوٹل تعمیر کرنے کے لئے اراضی کی  مفید  تبدیلی کو منظوری  دی

نئی دہلی،04؍دسمبر:وزیر اعظم جناب نریندر مودی کی صدارت میں مرکزی کابینہ نے 611 کروڑ روپے کی قیمت کے عوض 99 برس کی فکسڈ لیز ہولڈ کی بنیا دپر پرگتی میدان کی 3.7 ایکڑ اراضی کی منتقلی کے منصوبے کو اپنی منظوری دی ہے۔اس کے لئے تجارت کو فروغ دینے سے متعلق ہندوستانی تنظیم (آئی ٹی پی او)کوخصوصی مقصد کی ایک کمپنی بنانے کے لئےمجاز بنایا گیا ہے۔یہ خصوصی مقصد کی کمپنی انڈیا ٹورزم ڈیولپمنٹ کارپوریشن (آئی ٹی ڈی سی) اور انڈین ریلوے کیٹرنگ اینڈ ٹورزم کارپوریشن(آئی آر سی ٹی سی)کے ذریعے مشترکہ طورپر بنائی جائے گی، جوکہ ایک پانچ ستارہ ہوٹل کی ترقی اور آپریشن کے کام کو انجام دے گی۔ بین الاقوامی نمائش اور کنونشن سینٹر (آئی ای سی سی )پروجیکٹ کا نفاذ کا کام زور وشور سے جاری ہے اور اس کے سال 21-2020ء میں مکمل ہوجانے کا پوراامکان ہے۔ پرگتی میدان میں ہوٹل کے پروجیکٹ کو نہایت ہی تیزی کے ساتھ تکمیل کو یقینی بنانے کے لئے خصوصی مقصد کی کمپنی (ایس پی وی)تمام ضروری اقدامات کرے گی۔ ان اقدامات میں طویل مدتی فکسڈ لیز کی بنیاد پر ہوٹل کی تعمیر ، اس کو چلانے اور بندوبست (براہ راست یا ایک پیشہ ور برانڈ کے ذریعے)کے لئے ایک شفاف مسابقتی بولی کے عمل کے ذریعے ایک مناسب ڈیولپر اور تیسری پارٹی کے آپریٹر کاانتخاب شامل ہیں۔ بہترین معیارات اور خدمات کے ساتھ ہندوستان کے بنیادی ڈھانچے اور سیاحت کے شعبے میں انقلاب لانے کے حکومت کے وژن کو ملحوظ نظر رکھتے ہوئے آئی ٹی پی او، پرگتی میدان کو ایک عالمی درجے کے بین الاقوامی نمائش اور کنونشن سینٹر (آئی ای سی سی) میں منتقل کرنےکے لئے اس کی از سر نو تعمیر کے بڑے پروجیکٹ کو نافذ کررہی ہے۔دنیا بھر میں میٹنگوں ، اقدامات، کانفرنسز اور نمائشوں(ایم آئی سی ای) کے مرکز؍مقام کی سہولتوں سے آراستہ ایک ہوٹل کی سہولت لازمی جزو بن چکا ہے۔ ہوٹل کی سہولت،آئی ای سی سی پروجیکٹ کا جزو لا ینفک ہے۔ اس سے ہندوستان کو میٹنگوں، پہل قدمیوں، کانفرنسوں اور نمائشوں (ایم آئی سی ای)مرکز کی حیثیت سے فروغ حاصل ہوگا اور اس کے ذریعے روزگار کے مواقع پیدا ہونے کے ساتھ تجارت اور کاروبار کو بھی کافی بڑھاوا ملے گا۔پانچ ستارہ ہوٹل کی تعمیر سے آئی ای سی سی پروجیکٹ کی قدروقیمت میں اضافہ ہوگا اور اس سے ہندوستان کی تجارت اور صنعت کو بھی فائدہ حاصل ہوگا۔ مزید برآں بین الاقوامی تجارتی میلہ، جس میں ہر سال لاکھوں سیاح آتے ہیں اور جس میں لاکھوں چھوٹے تاجر شرکت کرتے ہیں،انہیں بھی پرگتی میدان کی اس تبدیلی سے فائدہ ملے گا۔اضافہ شدہ سہولتوں اور جدید ترین آسائشوں سے بین الاقوامی تجارتی میلے میں شریک ہونے والے تاجروں، صنعت کاروں اور سیاحوں کو بڑے پیمانے پر فائدہ ہوگا۔ اس سے تجارتی میلے میں اعلیٰ ترین سطح پر لوگوں کی آمد ورفت کو یقینی بنایاجاسکے گا۔اس سے بین الاقوامی تجارتی میلے کو نئی قوت فراہم ہوگی ، تاجروں اور صنعت کاروں کو اپنے تجارتی اُفق کو وسیع تر کرنے کے لئے ایک شاندار پلیٹ فارم ہوگا۔علاوہ ازیں اس سے ہندوستان کے سازو سامان اور خدمات کو بھی فروغ حاصل ہوگا۔
وزیراعظم نریندرمودی  نے کرگل وجے دیوس پر فوجیوں کوخراج عقیدت پیش کیا

نئی دہلی، 26؍جولائی2021: وزیراعظم جناب نریندرمودی نے ان تمام شہداء کو جنہوں نے کرگل میں اپنے ملک کی حفاظت کرتے ہوئے اپنی جانوں کا نذرانہ پیش کیا تھا، کرگل وجے دیوس پر خراج عقیدت پیش کیا ہے۔ ایک ٹویٹ میں وزیراعظم نے کہا:''ہم ان کی قربانیوں کو یاد کرتے ہم ان کی بہادری کو یاد کرتے ہیں۔ آج ، کرگل وجے یوس کے موقع پر ہم ان تمام لوگوں کو جنہوں نے کرگل میں ہمارے ملک کی حفاظت کرتے ہوئے اپنی جانوں کی قربانی پیش کردی، خراج عقیدت پیش کرتے ہیں۔ ان کی بہادری ہماری روزانہ کی زندگی کے لیے مشعل راہ بنی ہوئی ہے۔ گذشتہ برس قوم کے نام ریڈیو خطاب ''من کی بات''سے بھی ایک اقتباس میں شیئر کر رہا ہوں۔''
وزیراعظم نے ماریشس کے وزیراعظم سے ملاقات کی

نئی دہلی،06؍دسمبر، وزیراعظم جناب نریندر مودی نے آج نئی دہلی میں ماریشس کے وزیراعظم عزت مآب پروند جگنوتھ سے ملاقات کی۔ وزیراعظم جگنوتھ اپنی اہلیہ محترمہ کوبیٹا جگنوتھ کے ہمراہ ، ہندوستان کے اپنے نجی دورے پر ہیں۔ وزیراعظم جناب نریندر مودی نے وزیراعظم جگنوتھ کا گرم جوشی کے ساتھ استقبال کیا اور ان کے اتفاق رائے سے دوبارہ منتخب ہونے کے لئے عزت افزائی کی۔ وزیراعظم جگنوتھ نے، وزیراعظم نریندر مودی کا شکریہ ادا کیا اور دونوں ملکوں کے درمیان باہمی تعلقات کو مزید گہرہ کرنے اور باہمی رابطوں کو مستحکم کرنے کے عزم کا اعادہ کیا۔ وزیراعظم جگنوتھ نے ماریشس میں متعدد ترقیاتی کو آپریشن پروجیکٹوں کے نفاذ میں ہندوستان کے تعاون کی ستائش کی۔ ان پروجیکٹس میں میٹرو ایکسپریس پروجیکٹ، ای این ٹی اسپتال ، سوشل ہاؤسنگ پروجیکٹ شامل ہیں، جنہوں نے ان کے عوام کی زندگی کوحقیقی طور پر فائدہ پہنچایا ہے۔ وزیراعظم جگنوتھ نے ، ماریشس کی چہ طرفہ ترقی کی رفتار میں تیزی لانے اور ہندوستان کے ساتھ تعاون کے اسکوپ ؍ دائرے کو بڑھانے اور نئی اصطلاح میں اپنی ترجیحات میں شامل کرنے کے لئے شکریہ ادا کیا۔ انہوں نے امید ظاہر کی کہ ہندوستان اس کوشش میں ایک اہم رول ادا کرے گا۔ وزیراعظم مودی نے کہا کہ حکومت اور ماریشس کے عوام کے لئے ، ہندوستان کی جانب سے دلی تعاون فراہم کیا جائے گا اور ایک بہتر، سیکیور، پائیدار اور خوشحال ماریشس کی تعمیر اور ان کی امیدوں پر پورا ترنے کے لئے تعاون جاری رہے گا۔ دونوں لیڈروں نے آپسی مفاد اور ترجیحات کی بنیاد پر قریبی کثیر رخی باہمی تعلقات کی تعمیر اور ایک دوسرے کے ساتھ نئے امید افزا ء نئے مواقعوں کو تلاش کرنے پر اپنی رضامندی کا اظہار کیا ۔ ۔۔۔۔۔۔۔۔۔۔۔۔۔۔۔۔۔
وزیر اعظم اور جرمنی کی وفاقی چانسلر کے درمیان ٹیلی فون پر گفتگو

نئی دہلی، 3/اپریل۔ وزیر اعظم جناب نریندر مودی نے جرمنی کی وفاقی چانسلر عزت مآب ڈاکٹر اینگلا مرکل کے ساتھ ٹیلی فون پر گفتگو کی۔ دونوں لیڈروں نے عالمی وبا کووڈ – 19، اپنے اپنے ملکوں کی صورت حال اور صحت کے اس بحران سے لڑنے کے لئے بین الاقوامی اشتراک کی اہمیت تبادلہ خیال کیا۔ انھوں نے اس وبا کے دوران دواؤں اور طبی آلات کی مناسب دستیابی پر اپنے خیالات کا اظہار کیا اور اس سلسلے میں تعاون کے مواقع تلاش کرنے سے اتفاق کیا۔ جرمنی کی چانسلر نے وزیر اعظم سے اس بات پر اتفاق کیا کہ کووڈ – 19 کی وبا جدید دور کی تاریخ میں ایک اہم موڑ ہے اور یہ انسانیت کے مشترکہ مفاد میں عالم گیریت کے نئے تصور پر مبنی اتحاد کے لئے ایک موقع فراہم کرتا ہے۔ وزیر اعظم نے جرمنی کی چانسلر کو یوگا کی سادہ مشقوں کو مشتہر کرنے اور دنیا بھر کے لوگوں کے لئے قوت مدافعت میں اضافہ کے لئے آیوروید کے علاج کے بارے میں معلومات فراہم کرنے کے بھارت کے حالیہ اقدامات سے مطلع کیا۔ چانسلر نے اس بات سے اتفاق کیا کہ اس طرح کی مشقیں، خاص طور پر موجودہ لاک ڈاؤن کی صورت میں نفسیاتی اور جسمانی صحت کو بہتر بنانے کے لئے بہت مفید ثابت ہوسکتی ہے۔ ۔۔۔۔۔۔۔۔۔۔۔۔۔۔۔۔۔۔۔۔۔